परभणी जिला

परभणी ज़िला भारत के महाराष्ट्र राज्य का एक ज़िला है। ज़िले का मुख्यालय परभणी है। यह ज़िला मराठवाड़ा क्षेत्र के आठ जिलों में से एक है।

विवरण 
पूरा मराठवाड़ा क्षेत्र, तत्कालीन निज़ाम की रियासत का एक भाग था, बाद में यह हैदराबाद रियासत का एक हिस्सा बन गया, 1956 में राज्यों के पुनर्गठन के बाद यह तत्कालीन बंबई राज्य का एक हिस्सा बना और 1960 के बाद से यह वर्तमान राज्य महाराष्ट्र का हिस्सा है।

परभणी जिला, उत्तर में हिंगोली, पूर्व में नांदेड़, दक्षिण में लातूर और पश्चिम में बीड और जालना जिलों से घिरा हुआ है। जिले को 9 प्रशासनिक उप-प्रभागों यानि तहसीलों में विभाजित किया गया है जो हैं; परभणी, गंगाखेड़, सोनपेठ, पाथरी, मनवथ, पलाम, सेलु, जिंतुर और पुरना।

परभणी जिला महाराष्ट्र की राजधानी मुंबई तथा राज्य के अन्य मुख्य शहरों और पड़ोसी राज्य आंध्र प्रदेश में भी सड़क मार्ग द्वारा अच्छी तरह से जुड़ा हुआ है।

परभणी ज़िले मे कुछ वैशिष्ट्य पूर्ण बात है। गंगाखेड,तालुका मे संत जनाबाई का जन्म स्थान हैं। पाथरी,तालुका मे साई बाबा जन्म स्थान है। जिंतूर,तालुका मे सह्याद्रीपर्वत के उपर निमगिरी जैन मंदिर है। परभणी तालुका मे हजरत तुरबुल हक दर्गा।

भूगोल  
परभणी जिले 18.45 और 20.10 उत्तरी अक्षांश और 76.13 और 77.39 पूर्वी देशांतर के बीच स्थित है। जिले के पूर्वोत्तर में स्थित पहाड़ियां अजंता पर्वतमाला का भाग हैं जो जिंतुर तहसील से होकर गुजरती है। जिले के दक्षिण में बालाघाट पर्वतमाला की पहाड़ियां हैं। समुद्र तल से जिले की औसत ऊंचाई 357 मीटर है।

इन्हें भी देखें 
 परभणी
 महाराष्ट्र
 महाराष्ट्र के जिले

सन्दर्भ 

महाराष्ट्र के जिले